Димитър Стефанов
На летището

chitanka.info

Аз и мама на летището

бяхме сутринта.

Гледах как със самолета

татко отлетя.

За Москва. Все по-нагоре.

Мама каза: „Знай,

че дотам не се отива

пеш или с трамвай.“

А със самолет ли само?

Чудно е това:

толкова ли е високо

тоя град Москва?

Значи, затова и татко

обещава все,

че оттам звезда същинска

ще ми донесе.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.